# ܒܘܼܩܵܪܹ̈ܐ ܘܚܘܼܫܵܒ݂ܹ̈ܐ ܘܡܲܚܫܲܚܝܵܬܹ̈ܐ ܘܩܒ݂ܵܠܝܵܬܹ̈ܐ

ܫܘܼܝܵܫܲܢ ܕܒܘܼܩܵܪܹ̈ܐ ܘܚܘܼܫܵܒ݂ܹ̈ܐ ܘܡܲܚܫܲܚܝܵܬܹ̈ܐ ܘܩܒ݂ܵܠܝܵܬܹ̈ܐ ܦܲܫܘܼܩܹܐ ܝܠܹܗ ܕܵܐܟ݂ܝܼ ܐ݇ܢܵܫܹ̈ܐ ܡܵܨܝܼ ܡܲܚܒܸܪܝܼܠܲܢ ܒܘܼܬ:

* ܒܘܼܩܵܪܹ̈ܐ
* ܚܘܼܫܵܒ݂ܹ̈ܐ ܘܡܲܚܫܲܚܝܵܬܹ̈ܐ
* ܩܒ݂ܵܠܝܵܬܹ̈ܐ.

ܡܵܨܝܼܬܘܿܢ ܕܡܲܫܟ݂ܚܝܼܬܘܿܢ ܠܹܗ ܫܘܼܝܵܫܵܐ ܥܲܠ ܫܲܘܦܲܢ ܐܹܠܸܟܬܪܘܿܢܵܝܵܐ: [www.ndis.gov.au/contact/feedback-and-complaints](http://www.ndis.gov.au/contact/feedback-and-complaints)

ܠܲܝܬ ܚܕܵܐ ܐܘܼܪܚܵܐ ܕܝܼܠܵܗ̇ ܚܸܠܛܵܐ ܠܡܲܚܒܘܼܪܹܐ ܩܵܐܠܲܢ ܘܐܲܚܢܲܢ ܒܸܕ ܚܵܕܲܚ ܕܩܲܒܠܲܚ ܟܠ ܒܘܼܩܵܪܹ̈ܐ ܝܲܢ ܚܘܼܫܵܒ݂ܹ̈ܐ ܘܡܲܚܫܲܚܝܵܬܹ̈ܐ ܝܲܢ ܩܒ݂ܵܠܝܵܬܹ̈ܐ ܕܗܵܘܝܼ ܒܘܼܬ ܐܸܣܟܹܝܡܵܐ ܐܲܬܪܵܝܵܐ ܕܥܲܪܵܒ݂ܘܼܬܵܐ ܕܫܲܦܠܘܼܬܵܐ (NDIS).

**ܡܸܫܬܲܐܠܵܢܘܼܬܵܐ ܕܕܝܼܲܢ ܩܵܐܠܵܘܟ݂ܘܿܢ ܝܼܠܵܗ̇:**

1. ܒܸܕ ܗܵܘܲܚ ܨܲܠܝܼܠܹܐ
2. ܒܸܕ ܗܵܘܲܚ ܡܸܬܥܲܢܝܵܢܹܐ
3. ܒܸܕ ܗܵܘܲܚ ܡܝܲܩܪܵܢܹܐ
4. ܒܸܕ ܗܵܘܲܚ ܡܲܡܨܸܝܵܢܹܐ
5. ܒܸܕ ܗܵܘܲܚ ܐ݇ܣܝܼܪܹܐ.

**ܕܵܐܟ݂ܝܼ ܟܹܐ ܡܕܲܒܪܲܚ ܠܗܘܿܢ ܒܘܼܩܵܪܵܘܟ݂̈ܘܿܢ ܘܚܘܼܫܵܒ݂ܵܘܟ݂̈ܘܿܢ ܘܡܲܚܫܲܚܝܵܬܵܘܟ݂̈ܘܿܢ ܘܩܒ݂ܵܠܝܵܬܵܘܟ݂̈ܘܿܢ**

ܦܵܣܘܿܥܬܵܐ 1: ܒܸܕ ܡܲܕܥܲܚ ܠܵܘܟ݂ܘܿܢ ܒܡܸܬܚܵܐ ܕܚܲܕ ܝܵܘܡܵܐ ܕܐܲܚܢܲܢ ܩܘܼܒܠܲܝܗܝ ܝܘܲܚ ܒܘܼܩܵܪܵܘܟ݂ܘܿܢ ܝܲܢ ܚܘܼܫܵܒ݂ܵܘܟ݂̈ܘܿܢ ܘܡܲܚܫܲܚܝܵܬܵܘܟ݂̈ܘܿܢ ܝܲܢ ܩܒ݂ܵܠܬܵܘܟ݂ܘܿܢ.

ܦܵܣܘܿܥܬܵܐ 2: ܐܝܼܡܲܢ ܕܩܲܒܠܲܚ ܠܗܘܿܢ ܒܘܼܩܵܪܵܘܟ݂ܘܿܢ ܝܲܢ ܚܘܼܫܵܒ݂ܵܘܟ݂̈ܘܿܢ ܘܡܲܚܫܲܚܝܵܬܵܘܟ݂̈ܘܿܢ ܝܲܢ ܩܒ݂ܵܠܬܵܘܟ݂ܘܿܢ، ܐܵܢܲܢܩܵܝܬܵܐ ܝܠܵܗ̇ ܕܬܲܚܡܸܢܲܚ ܒܘܼܬ ܕܵܐܟ݂ܝܼ ܐܲܚܢܲܢ ܡܵܨܲܚ ܕܗܲܝܸܪܲܚ ܠܵܘܟ݂ܘܿܢ. ܩܵܘܡܵܐ (ܒܲܠܟܵܐ) ܕܡܲܚܫܸܚܲܚ ܩܲܒܲܠܬܵܐ ܕܣܢܵܕܬܵܐ ܡ̣ܢ ܚܕܵܐ ܚܸܠܡܲܬ ܠܒ݂ܲܕܲܪ ܕ NDIS ܠܗܲܝܘܼܪܹܐ ܩܵܐܠܵܘܟ݂ܘܿܢ.

ܦܵܣܘܿܥܬܵܐ 3: ܐܲܚܢܲܢ ܒܸܕ ܡܲܚܒܸܪܲܚܠܵܘܟ݂ܘܿܢ ܒܡܸܬܚܵܐ ܕ 2 ܝܵܘܡܵܢܹ̈ܐ ܠܡܲܕܥܘܼܝܵܘܟ݂ܘܿܢ ܕܡܕܲܒܘܼܪܹܐ ܝܘܲܚ ܒܘܼܩܵܪܵܘܟ݂ܘܿܢ ܝܲܢ ܚܘܼܫܵܒ݂ܵܘܟ݂̈ܘܿܢ ܘܡܲܚܫܲܚܝܵܬܵܘܟ݂̈ܘܿܢ ܝܲܢ ܩܒ݂ܵܠܬܵܘܟ݂ܘܿܢ. ܩܵܘܡܵܐ ܕܛܵܠܒܲܚ ܕܗܲܝܸܪܝܼܬܘܿܢ ܠܲܢ ܒܝܗܵܒ݂ܬܲܢ ܒܘܼܫ ܙܵܘܕܵܐ ܡܵܘܕܥܵܢܘܼܬܵܐ.

ܦܵܣܘܿܥܬܵܐ 4: ܦܲܠܵܚܵܐ ܩܲܕܡܵܝܵܐ ܕܗܲܡܙܸܡܝܼܬܘܿܢ ܥܲܡܹܗ ܒܸܕ ܓ̰ܲܪܒܝܼ ܕܗܲܝܸܪܝܼܠܵܘܟ݂ܘܿܢ ܒܒܘܼܩܵܪܵܘܟ݂ܘܿܢ ܝܲܢ ܒܚܘܼܫܵܒ݂ܵܘܟ݂̈ܘܿܢ ܘܡܲܚܫܲܚܝܵܬܵܘܟ݂ܘܿܢ ܝܲܢ ܒܩܒ݂ܵܠܬܵܘܟ݂ܘܿܢ. ܐܸܢ ܣܵܢܩܲܚ ܠܒܘܼܫ ܙܵܘܕܵܐ ܥܸܕܵܢܵܐ، ܒܸܕ ܡܲܕܥܲܚܠܵܘܟ݂ܘܿܢ ܡܘܿܕܝܼ ܣܢܝܼܩܹܐ ܝܘܲܚ ܕܥܵܒ݂ܕܲܚ ܘܡܵܢܝܼ ܒܸܕ ܡܲܚܒܸܪܵܘܟ݂ܘܿܢ ܒܗ̇ܝ ܓܵܗܵܐ ܐ݇ܚܹܪ݇ܬܵܐ.

ܦܵܣܘܿܥܬܵܐ 5: ܐܲܚܢܲܢ ܒܸܕ ܐܲܟܸܕܲܚ ܕܝܵܗܒ݂ܫܩܵܠܲܢ ܥܲܡܵܘܟ݂ܘܿܢ ܠܵܐ ܟܵܠܹܐ.

ܦܵܣܘܿܥܬܵܐ 6: ܐܲܚܢܲܢ ܒܸܕ ܡܲܚܒܸܪܲܚܠܵܘܟ݂ܘܿܢ ܐܝܼܡܲܢ ܕܦܵܪܩܲܚ ܡ̣ܢ ܡܕܲܒܲܪܬܵܐ ܕܒܘܼܩܵܪܵܘܟ݂ܘܿܢ ܝܲܢ ܚܘܼܫܵܒ݂ܵܘܟ݂̈ܘܿܢ ܘܡܲܚܫܲܚܝܵܬܵܘܟ݂ܘܿܢ ܝܲܢ ܕܩܒ݂ܵܠܬܵܘܟ݂ܘܿܢ. ܒܸܕ ܗܲܝܸܪܲܚܠܵܘܟ݂ܘܿܢ ܒܫܪܵܝܬܵܐ ܕܣܲܗܡܵܐ ܙܵܘܕܵܐ ܕܩܸܛܪܹ̈ܐ ܒܡܸܬܚܵܐ ܕ 21 ܝܵܘܡܵܢܹ̈ܐ. ܫܪܵܝܬܵܐ ܕܚܲܕܟܡܵܐ ܩܸܛܪܹ̈ܐ ܩܵܘܡܵܐ ܕܡܲܓܪܸܫܵܐ ܒܘܼܫ ܪܵܒܵܐ ܥܸܕܵܢܵܐ.

ܦܵܣܘܿܥܬܵܐ 7: ܡܵܨܲܚ ܕܡܲܕܥܲܚ ܠܵܘܟ݂ܘܿܢ ܩܵܐ ܡܵܢܝܼ ܡܲܚܒܸܪܝܼܬܘܿܢ ܐܸܢ ܠܵܐ ܝܬܘܿܢ ܚܸܕܝܹܐ ܒܘܼܬ ܩܛܵܥܬܲܢ ܝܲܢ ܒܐܘܼܪܚܵܐ ܕܡܕܘܼܒܸܪ ܠܲܢ ܒܘܼܩܵܪܵܘܟ݂ܘܿܢ ܝܲܢ ܚܘܼܫܵܒ݂ܵܘܟ݂̈ܘܿܢ ܘܡܲܚܫܲܚܝܵܬܵܘܟ݂̈ܘܿܢ ܝܲܢ ܩܒ݂ܵܠܬܵܘܟ݂ܘܿܢ.

ܦܵܣܘܿܥܬܵܐ 8: ܡ̣ܢ ܒܵܬ݇ܪ ܕܦܵܪܩܲܚ ܡ̣ܢ ܡܕܲܒܲܪܬܵܐ ܕܒܘܼܩܵܪܵܘܟ݂ܘܿܢ ܝܲܢ ܚܘܼܫܵܒ݂ܵܘܟ݂̈ܘܿܢ ܘܡܲܚܫܲܚܝܵܬܵܘܟ݂̈ܘܿܢ ܝܲܢ ܕܩܒ݂ܵܠܬܵܘܟ݂ܘܿܢ. ܒܸܕ ܡܲܦܠܸܚܲܚ ܠܗܘܿܢ ܚܘܼܫܵܒ݂ܵܘܟ݂̈ܘܿܢ ܘܡܲܚܫܲܚܝܵܬܵܘܟ݂̈ܘܿܢ ܠܸܥܒ݂ܵܕܘܿܗ̇ ܐܘܼܪܚܵܐ ܕܦܘܼܠܚܵܢܲܢ ܕܗܵܘܝܵܐ ܒܘܼܫ ܨܦܵܝܝܼ.

**ܕܵܐܟ݂ܝܼ ܡܲܕܥܝܼܬܘܿܢ ܠܲܢ ܐܲܚܬܘܿܢ ܡܘܿܕܝܼ ܝܬܘܿܢ ܒܸܚܫܵܒ݂ܵܐ**

ܦ̮ܘܿܪܸܡ ܕܚܘܼܫܵܒ݂ܹ̈ܐ ܘܡܲܚܫܲܚܝܵܬܹ̈ܐ ܥܲܠ ܐܸܢܬܸܪܢܹܝܬ: [www.ndis.gov.au/contact/feedback-and-complaints/contact-and-feedback-form](http://www.ndis.gov.au/contact/feedback-and-complaints/contact-and-feedback-form)

ܐܝܼܡܵܝܠ: [enquires@ndis.gov.au](mailto:enquires@ndis.gov.au)

ܬܹܠܝܼܦ̮ܘܿܢ: 1800 800 110

ܘܹܝܒ ܟ̰ܵܐܬ: ndis.gov.au

ܫܲܕܪܘܼܢ ܠܲܢ ܐܸܓܲܪ̈ܝܵܬܹܐ ܒܒܲܪܝܼܕܵܐ: National Disability Insurance Agency, GPO Box 700, Canberra, ACT

ܐܸܢ ܟܹܐ ܗܲܡܙܸܡܝܼܬܘܿܢ ܒܚܲܕ ܠܸܫܵܢܵܐ ܕܠܵܐ ܝܠܹܗ ܠܸܫܵܢܵܐ ܐܸܢܓܠܸܣܵܝܵܐ، ܡܵܨܝܼܬܘܿܢ ܕܡܲܚܒܸܪܝܼܬܘܿܢ ܩܵܐ:

Translating and Interpreting Service (TIS)

ܬܹܠܝܼܦ̮ܘܿܢ: **131 450**

ܐܸܢ ܐܝܼܬܠܵܘܟ݂ܘܿܢ ܚܕܵܐ ܙܲܒܘܼܢܘܼܬܵܐ ܕܡܨܲܘܲܬܵܐ ܝܲܢ ܕܫܡܵܥܬܵܐ، ܡܵܨܝܼܬܘܿܢ ܕܩܵܪܝܼܬܘܿܢ ܩܵܐ:

TTY

ܬܹܠܝܼܦ̮ܘܿܢ: **1800 555 677**

ܗܲܡܙܸܡܘܼܢ ܘܡܲܫܡܸܥܡܘܼܢ

ܬܹܠܝܼܦ̮ܘܿܢ: **1800 555 727**

ܚܸܠܡܲܬ ܕܫܲܢܲܝܬܵܐ ܐܲܬܪܵܝܬܵܐ

ܬܹܠܝܼܦ̮ܘܿܢ: **133 677**

ܫܵܘܦܵܐ ܐܹܠܸܟܬܪܘܿܢܵܝܵܐ:[**www.accesshub.gov.au**](www.accesshub.gov.au)